**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**Бӧрйысьӧмъяс да референдумъяс котыртан да нуӧдан юалӧмъяс серти Коми Республикаса оланпасъясӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2021 вося лӧддза-номъя тӧлысь 24 лунӧ

**1 статья.** Пыртны «КомиРеспубликаын бӧрйысьӧмъяс да референдумъясйылысь» Коми Республикаса Оланпасӧ (КомиРеспубликаса канму власьт органъяслӧн индӧд-тшӧктӧмъяс, 2010, 36 №, 839 ст.; 44 №, 1012 ст.; 2011, 23 №, 605 ст.; 50 №, 1483 ст.; 2012, 21 №, 477 ст.; 34 №, 785 ст.; 71 №, 1838 ст.; 2013, 18 №, 373 ст.; 32 №, 596 ст.; 2014, 9 №, 112 ст.; 13 №, 208 ст.; 16 №, 292 ст.; 27 №, 526 ст.; 35 №, 722 ст.; 2015, 8 №, 94 ст.; 26 №, 365 ст.; 2016, 1 №, 3 ст.; 6 №, 78 ст.; 10 №,118 ст.; 20 №, 301 ст.; 2017, 9 №, 152 ст.; 13 №, 232 ст.; 21 №, 358 ст.; 27 №, 483 ст.; 2018, 4 №, 64 ст.; 14 №, 240 ст.; 243 ст.; 17 №, 301 ст.; 19 №, 366 ст.; 2019, 5 №, 57 ст.; 8 №, 106 ст.; 15 №, 222 ст.; 21 №, 316 ст.; 2020, 8 №, 115 ст.; 2021, 3 №, 50 ст.) татшӧм вежсьӧмъяс:

1. 451 статьяса 1 юкӧнлӧн коймӧд абзацын «лунӧдз куим лунысь» кывъяс вежны «лунӧдз (медводдза гӧлӧсуйтан лунӧдз) куим лунысь» кывъясӧн.

2. 51 статьяӧ содтыны татшӧм сюрӧса 7 юкӧн:

«7. Агитационнӧй материалъяс дасьтан да (либӧ) паськӧдан аслыспӧлӧслунъяссӧ вермӧ урчитны Россия Федерацияса шӧр бӧрйысян комиссия бӧрйысьӧмъяс да референдумъяс йылысь Россия Федерацияса оланпастэчаслысь корӧмъяссӧ тӧд вылӧ босьтӧмӧн.».

3. 70 статьяын:

1) содтыны татшӧм сюрӧса 41 юкӧн:

«41. Сэк, кор бюллетеньӧ пыртӧма дасысь унджык пасйӧм кандидатӧс, бӧрйысьӧмъяссӧ котыртысь бӧрйысян комиссия Россия Федерацияса шӧр бӧрйысян комиссиякӧд сӧгласуйтӧмӧн вермӧ примитны помшуӧм сы йылысь, мый быд татшӧм пасйӧм кандидат йылысь тӧдмӧгъяссӧ, кутшӧмъясӧс урчитӧма тайӧ статьялӧн 4 юкӧнса 4, 5 да 8 пунктъясӧн (ставсӧ либӧ тайӧ тӧдмӧгъясысь торъяяс), оз йӧзӧдны бюллетеньын да индӧны торъя юӧра материалын, кутшӧмӧс дасьтӧны бӧрйысьӧмъяссӧ котыртысь бӧрйысян комиссияӧн урчитӧм форма серти. Тайӧ юӧра материалсӧ меститӧны гусьӧн гӧлӧсуйтӧм вылӧ кабинаын либӧ мӧд торъя оборудуйтӧм местаын да (либӧ) юӧра стендын, кутшӧмӧс индӧма тайӧ Оланпаслӧн 68 статьяса 6 юкӧнын.»;

2) содтыны татшӧм сюрӧса 51 юкӧн:

«51. Сэк, кор бюллетеньӧ пыртӧма кандидатъяслысь дасысь унджык пасйӧм список, бӧрйысьӧмъяссӧ котыртысь бӧрйысян комиссия Россия Федерацияса шӧр бӧрйысян комиссиякӧд сӧгласуйтӧмӧн вермӧ примитны помшуӧм сы йылысь, мый тайӧ статьяса 5 юкӧнын индӧм кандидатъяслысь овъяссӧ, нимъяссӧ, вичьяссӧ оз йӧзӧдны бюллетеньын да индӧны торъя юӧра материалын, кутшӧмӧс дасьтӧны бӧрйысьӧмъяссӧ котыртысь бӧрйысян комиссияӧн урчитӧм форма серти. Тайӧ юӧра материалсӧ меститӧны гусьӧн гӧлӧсуйтӧм вылӧ кабинаын либӧ мӧд торъя оборудуйтӧм местаын да (либӧ) юӧра стендын, кутшӧмӧс индӧма тайӧ Оланпаслӧн 68 статьяса 6 юкӧнын.».

**2 статья.** Пыртны «Коми Республикаса Юралысьӧс бӧрйӧмъяс йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2012, 30 №, 692 ст.; 2013, 5 №, 109 ст.; 18 №, 370 ст.; 2014, 9 №, 106 ст.; 13 №, 192 ст.; 16 №, 291 ст.; 35 №, 722 ст.; 2016, 1 №, 3 ст.; 10 №, 119 ст.; 20 №, 302 ст.; 2017, 9 №, 152 ст.; 13 №, 232 ст.; 21 №, 358 ст.; 2018, 14 №, 240 ст.; 243 ст.; 17 №, 301 ст.; 19 №, 366 ст.; 2019, 5 №, 57 ст.; 8 №, 106 ст.; 15 №, 222 ст.; 2020, 8 №, 115 ст.; 2021, 3 №, 50 ст.) татшӧм вежсьӧмъяс:

1. 19 статьяын:

1) 1 юкӧнын:

а) 5 пунктса медводдза абзац гижны тадзи:

«5) куим кандидатура йылысь, кодъяс лӧсялӧны Россия Федерацияса сенаторлысь уджмогъяс сетӧм вылӧ кандидатъяс дорӧ федеральнӧй оланпасӧн урчитӧм корӧмъяслы, кодъяс пиысь ӧтилы сэк, кор бӧрйӧма сійӧс петкӧдлысь кандидатӧс, сетӧны Россия Федерацияса сенаторлысь – Коми Республикаса Веськӧдлан котырсянь петкӧдлысьлысь уджмогъяс (водзӧ – Россия Федерацияса сенаторлысь уджмогъяс сетӧм вылӧ кандидатура), гижӧмӧн татшӧм тӧдмӧгъяс:»;

б) 6 пунктын:

медводдза абзацса медводдза сёрникузяын да «ж» пунктулын «Федерация Сӧветӧ пырысь» кывъяс лӧсялана вежлӧгын вежны «Россия Федерацияса сенатор» кывъясӧн лӧсялана вежлӧгын;

«з» пунктулын «2 статьяса» кывъяс вежны «3 статьяса» кывъясӧн, «3 юкӧнын» кывъяс вежны «4 юкӧнын» кывъясӧн;

2) 11, 6 – 8 юкӧнъясын «Федерация Сӧветӧ пырысьлы» кывъяс вежны «Россия Федерацияса сенаторлы» кывъясӧн.

2. 20 статьяса 1 юкӧнлӧн медводдза абзацса медводдза сёрникузяын да 2 юкӧнлӧн медводдза абзацса медводдза сёрникузяын «Федерация Сӧветӧ пырысьлы» кывъяс вежны «Россия Федерацияса сенаторлы» кывъясӧн;

3. 33 статьяын:

1) 6 юкӧнӧ содтыны «, тайӧ Оланпасӧн» кывъяс;

2) содтыны татшӧм сюрӧса 7 юкӧн:

«7. Агитационнӧй материалъяс дасьтан да (либӧ) паськӧдан аслыспӧлӧслунъяссӧ вермӧ урчитны Россия Федерацияса шӧр бӧрйысян комиссия бӧрйысьӧмъяс да референдумъяс йылысь Россия Федерацияса оланпастэчаслысь корӧмъяссӧ тӧд вылӧ босьтӧмӧн.».

4. 392 статьяын:

1) нимын «лэдзан» кыв вежны «дасьтан» кывйӧн;

2) 1 юкӧнӧ «мытшӧдтӧг паськӧдны» кывъяс бӧрын содтыны «, сы лыдын юӧртан да телекоммуникация везъясын, «Ӧтуввез» вез пыртӧмӧн,» кывъяс;

3) 3 юкӧнын «лэдзан кадпас» кывъяс вежны «дасьтан кадпас» кывъясӧн;

4) 4 юкӧнса медводдза сёрникузяын «аудиовизуальнӧй агитационнӧй материалъяслысь экземпляръяссӧ, мукӧд агитационнӧй материаллысь фотографияяссӧ либӧ экземпляръяссӧ» кывъяс вежны «аудиовизуальнӧй агитационнӧй материалъяслысь экземпляръяссӧ либӧ копияяссӧ, мукӧд агитационнӧй материаллысь фотографияяссӧ, экземпляръяссӧ либӧ копияяссӧ» кывъясӧн;

5) 11 юкӧн гижны тадзи:

«11. Тайӧ статьяса положениеясӧн вӧдитчӧны печатнӧй, аудиовизуальнӧй да мукӧд агитационнӧй материал дасьтігӧн да паськӧдігӧн, сы лыдын кутшӧмъясӧс дасьтӧма юӧртан да телекоммуникация везъясын, «Ӧтуввез» вез пыртӧмӧн, паськӧдӧм вылӧ да паськӧдӧма сэні, тайӧ Оланпаслӧн 36 – 39 статьяяс серти паськӧдан агитационнӧй материалъяс кындзи.».

5. 48 статьяса 6 юкӧнлӧн 6 пунктса медводдза сёрникузяын «Федерация Сӧветӧ пырысьлы» кывъяс вежны «Россия Федерацияса сенаторлы» кывъясӧн.

6. 50 статьяӧ содтыны татшӧм сюрӧса 51 юкӧн:

«51. Сэк, кор бюллетеньӧ пыртӧма Коми Республикаса Юралысь чин вылӧ дасысь унджык пасйӧм кандидатӧс, Коми Республикаса бӧрйысян комиссия Россия Федерацияса шӧр бӧрйысян комиссиякӧд сӧгласуйтӧмӧн вермӧ примитны помшуӧм сы йылысь, мый быд татшӧм пасйӧм кандидат йылысь тӧдмӧгъяссӧ, кутшӧмъясӧс урчитӧма тайӧ статьялӧн 5 юкӧнса 4, 5 да 7 пунктъясӧн (ставыс либӧ тайӧ тӧдмӧгъясысь торъяяс), оз йӧзӧдны бюллетеньын да индӧны торъя юӧра материалын, кутшӧмӧс дасьтӧны Коми Республикаса бӧрйысян комиссияӧн урчитӧм форма серти. Тайӧ юӧра материалсӧ меститӧны гусьӧн гӧлӧсуйтӧм вылӧ кабинаын либӧ мӧд торъя оборудуйтӧм местаын да (либӧ) юӧра стендын, кутшӧмӧс индӧма тайӧ Оланпаслӧн 48 статьяса 6 юкӧнын.».

**3 статья.** Пыртны **«**Коми Республикаса Юралысьӧс чӧвтан пӧрадок йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2012, 69 №, 1799 ст.; 2013, 17 №, 339 ст.; 2014, 30 №, 600 ст.; 35 №, 722 ст.; 2017, 13 №, 232 ст.; 21 №, 358 ст.; 2018, 4 №, 64 ст.; 14 №, 243 ст.; 17 №, 301 ст.; 19 №, 366 ст.; 2019, 8 №, 106 ст.; 15 №, 222 ст.; 2021, 3 №, 50 ст.) татшӧм вежсьӧмъяс:

1. 26 статьяса 2 юкӧн гижны тадзи:

«2. Комиссияӧ сёрнитчан гӧлӧс инӧда пырысьясӧн оз вермыны индыны йӧзӧс, кодъяслӧн абу Россия Федерацияса гражданство, а сідзжӧ Россия Федерацияса гражданаӧс, кодъяслӧн эм суйӧрсайса канмуын гражданство либӧ олӧм вылӧ кабала либӧ мӧд документ, кутшӧм эскӧдӧ Россия Федерацияса гражданинлысь суйӧрсайса канму мутасын пыр олӧм вылӧ инӧдсӧ, Россия Федерацияса гражданаӧс, кодъясӧс ёрдлӧн оланпас серти вынсялӧм помшуӧмӧн шуӧма кывкутны вермытӧмӧн, мыйтакӧ кывкутны вермытӧмӧн, Россия Федерацияса гражданаӧс, кодъяслы эз на тыр 18 арӧс, оланпас пыртысь (бӧрйӧм) канму власьт органъясса, меставывса асвеськӧдлан органъясса депутатъясӧс, бӧрйӧм чина йӧзӧс, а сідзжӧ меставывса администрацияяслӧн юралысьясӧс, ёрдысьясӧс (отставкаӧ петӧм ёрдысьяс кындзи), прокуроръясӧс, йӧзӧс, кодъяслӧн эм вештытӧм да бырӧдтӧм судимосьт, а сідзжӧ йӧзӧс, кодъясӧс ёрд пӧрадокын административнӧя мыждӧма бӧрйысьӧмъяс да референдумъяс йылысь оланпастэчас торкӧмысь, – кадколаст помасьтӧдз, мый чӧжӧн мортсӧ лыддьӧны административнӧя мыждӧмаӧн, Россия Федерацияса сенаторъясӧс, комиссияяслӧн аппаратъясса уджалысьясӧс, кандидатъяслысь, бӧрйысян ӧтувъяслысь дӧвереннӧй йӧзӧс, а сідзжӧ йӧзӧс, кодъяс уджалӧны команднӧй чинъясын воинскӧй часьтъясын, военнӧй организацияясын да учреждениеясын.».

2. 36 статьяса 1 юкӧнлысь 3 пункт гижны тадзи:

«3) печатнӧй, аудиовизуальнӧй да мукӧд агитационнӧй материал дасьтӧмӧн да паськӧдӧмӧн, сы лыдын юӧртан да телекоммуникация везъясын, «Ӧтуввез» вез пыртӧмӧн;».

**4 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти.

Коми Республикаса Юралысь В.В. Уйба

Сыктывкар

2021 вося сора тӧлысь 1 лун

58-РЗ №